En større sammenslutning af foreninger og borgere i byen Kongerslev står i spidsen for et nyt projekt, der skal tiltrække 100 nye borgere de kommende år via en stor fælles indsats. Initiativet bliver bakke op af Aalborg Kommunes Landdistriktsråd, der netop nu har fokus på markedsføring af kommunens landsbyer. Byen Kongerslev kan i dag bryste sig af en moderne skole, et stærkt foreningsliv og gode handlemuligheder, men skal de mange muligheder i byen også bestå i fremtiden, har byen erkendt, at der skal udvikling til. Derfor har en række af byens foreninger og borgere sat sig et ambitiøst mål om at tiltrække 100 nye borgere til de i forvejen godt 1300 indbyggere gennemen en større reklamekampagne for Kongerslev og omegn. Se mere om det ambitiøse projekt i tv-indslaget øverst i denne artikel.
Lokale ildsjæle fra Kongerslev sydøst for Aalborg har givet sig selv en udfordring. På bare fem år vil de have 100 nye tilflyttere til byen.